CELEX: 31994R3173
Language: el
Date: 1994-12-21 00:00:00
Title: Κανονισμός (ΕΚ) αριθ. 3173/94 της Επιτροπής της 21ης Δεκεμβρίου 1994 για τις λεπτομέρειες εφαρμογής των ειδικών μέτρων προς όφελος των μικρών νησιών του Αιγαίου Πελάγους όσον αφορά το ειδικό καθεστώς εφοδιασμού σε ζωοτροφές

Avis juridique important

|

31994R3173

Κανονισμός (ΕΚ) αριθ. 3173/94 της Επιτροπής της 21ης Δεκεμβρίου 1994 για τις λεπτομέρειες εφαρμογής των ειδικών μέτρων προς όφελος των μικρών νησιών του Αιγαίου Πελάγους όσον αφορά το ειδικό καθεστώς εφοδιασμού σε ζωοτροφές  

Επίσημη Εφημερίδα αριθ. L 335 της 23/12/1994 σ. 0051 - 0052 Φινλανδική ειδική έκδοση: Κεφάλαιο 3 τόμος 64 σ. 0130  Σουηδική ειδική έκδοση: Κεφάλαιο 3 τόμος 64 σ. 0130 

ΚΑΝΟΝΙΣΜΟΣ (ΕΚ) αριθ. 3173/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τις λεπτομέρειες εφαρμογής των ειδικών μέτρων προς όφελος των μικρών νησιών του Αιγαίου Πελάγους όσον αφορά το ειδικό καθεστώς εφοδιασμού σε ζωοτροφέςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), όπως τροποποιήθηκε από τον κανονισμό (ΕΚ) αριθ. 822/94 της  Επιτροπής (2), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 2958/93 της Επιτροπής (3) καθορίζει τις κοινές λεπτομέρειες εφαρμογής του κανονισμού (ΕΟΚ) αριθ. 2019/93 όσον αφορά το ειδικό καθεστώς εφοδιασμού με ορισμένα γεωργικά προϊόντα και, σε εφαρμογή του άρθρου 3 του κανονισμού  (ΕΟΚ) αριθ. 2019/93, του ποσού των ενισχύσεων του εφοδιασμού αυτού- ότι πρέπει, σε εφαρμογή του άρθρου 2 του κανονισμού (ΕΟΚ) αριθ. 2019/93 να καθοριστούν οι προβλέψεις εφοδιασμού των μικρών νησιών του Αιγαίου Πελάγους σε ζωοτροφές, που προέρχονται από  την υπόλοιπη Κοινότητα, για το ημερολογιακό έτος 1995- ότι το μέτρο αυτό πρέπει να ισχύσει αμέσως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για την εφαρμογή του άρθρου 2 του κανονισμού (ΕΟΚ) αριθ. 2019/93, οι ποσότητες των προβλέψεων εφοδιασμού σε αποξηραμένες ζωοτροφές που επωφελούνται της κοινοτικής ενισχύσεως για το ημερολογιακό έτος 1995 εμφαίνονται στα παραρτήματα Ι και ΙΙ του  παρόντος κανονισμού.   Άρθρο 2  Η διάρκεια ισχύος των "πιστοποιητικών ενισχύσεως" που αναφέρονται στην παράγραφο 3 του άρθρου 2 του κανονισμού (ΕΟΚ) αριθ. 2958/93 λήγει την τελευταία ημέρα του δευτέρου μηνός που έπεται εκείνου της εκδόσεώς των.   Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Eφαρμόζεται από την 1η Ιανουαρίου 1995.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 184 της 27. 7. 1993, σ. 1.  (2) ΕΕ αριθ. L 95 της 14. 4. 1994, σ. 1.  (3) ΕΕ αριθ. L 267 της 28. 10. 1993, σ. 4.      ΠΑΡΑΡΤΗΜΑ Ι   Προβλέψεις εφοδιασμού των μικρών νησιών που ανήκουν στην ομάδα Α   "(σε τόνους)"" ID="1">Χορτονομές και ζωοτροφές αποξηραμένες με τεχνητή ξήρανση, με θέρμανση ή άλλο τρόπο> ID="2">1214 10 00> ID="3">4 000"> ID="2">1214 90 90">    ΠΑΡΑΡΤΗΜΑ ΙΙ   Προβλέψεις εφοδιασμού των μικρών νησιών που ανήκουν στην ομάδα Β   "(σε τόνους)"" ID="1">Χορτονομές και ζωοτροφές αποξηραμένες με τεχνητή ξήρανση, με θέρμανση ή άλλο τρόπο> ID="2">1214 10 00> ID="3">250"> ID="2">1214 90 90">